Teulu Bach Nantoer

Nofel i blant gan Elizabeth Mary Jones (Moelona) yw Teulu Bach Nantoer a gyhoeddwyd gyntaf gan Hughes a'i Fab ym 1913.

Cyhoeddwyd 30,000 copi o'r llyfr yn wreiddiol ac ailgyhoeddwyd yn 2013 fel llyfr papur ac elyfr.

Drwy'r llyfr hwn, down i ddeall am feddylfryd Cymry ddechrau C20: eu gobeithion a'u pryderon am eu hiaith, eu cymuned a'u diwylliant. Er mai teulu tlawd yw Teulu Nantoer, mae'n codi o'r tlodi hwnnw drwy ddisgyblaeth, addysg a theyrngarwch i deulu, cymuned a gwlad. Drwy hyn, trawsnewidir y teulu, sydd, o bosib, yn symbol ehangach o Gymru gyfan. Mae'r nofel, felly, yn ymweneud â  meddylfryd Cymry troad yr 20g. Yn ôl y beirniad llenyddol Siwan M. Rosser, mae'n ddarlun rhamantaidd, ar y cyfan, ond yn ail hanner yr 20g collodd y nofel ei hapêl a "thyfodd darlun rhamantaidd Moelona o fywyd teuluol yn fwyfwy amherthnasol a sentimental".cromen.co.uk;  adalwyd 5 Mehefin 2016 
bawd|chwith|Clawr y fersiwn gwreiddiol (1913) gan Hughes a'i Fab, Wrecsam.

Yn ôl y wefan Gwales (y Cyngor Llyfrau), mae'n "nofel ddirdynnol sy'n... rhan hanfodol o hanes datblygiad llenyddiaeth plant yng Nghymru, a thrwy archwilio'r modd y mae Moelona yn cyfathrebu a'i chynulleidfa ifanc gallwn ddeall cryn dipyn am feddylfryd Cymry ddechrau'r ugeinfed ganrif".gwales.com; adalwyd 5 Mehefin 2016

 Cyfeiriadau 

Categori:Llyfrau Cymreig 1913
Categori:Llyfrau plant Cymraeg
Categori:Nofelau 1913
Categori:Nofelau Cymraeg
Categori:Nofelau plant